**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERĖMIMO KLAIPĖDOS MIESTO SAVIVALDYBĖS NUOSAVYBĖN“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant neatlygintinai perimti iš VšĮ „Vakarų istorijos fondas“ skulptūrą „Pirmajam Lietuvoje automobilių – motorračių klubui ir keliautojui Antanui Poškai atminti“ (toliau Skulptūra) (įsigijimo vertė – 64 000,00 Eur) Pilies, Sukilėlių ir Daržų gatvių sankirtoje, Klaipėdoje.

**2. Projekto rengimo priežastys ir kuo remiantis parengtas sprendimo projektas.**

2012 m. rugpjūčio 30 d. Klaipėdos miesto savivaldybės tarybos sprendimu Nr. T2-234 pritarė VšĮ „Vakarų pakrantė“ iniciatyvai už surinktas lėšas įamžinti pirmojo Lietuvoje Klaipėdos krašto automobilių ir motorračių klubo atminimą. Šio projekto įgyvendinimui įsteigta viešoji įstaiga „Vakarų istorijos fondas“, vadovaudamasi teisės aktų reikalavimais, organizavo Skulptūros kūrimo, gamybos, įrengimo ir pastatymo darbus. Ši Skulptūra pastatyta viešojoje miesto teritorijoje Pilies, Sukilėlių ir Daržų gatvių sankirtoje.

Vadovaujantis Klaipėdos miesto savivaldybės tarybos 2010 m. vasario 25 d. sprendimu Nr. T2-49 patvirtintomis dailės kūrinių statymo (įrengimo) ir nukeldinimo Klaipėdos miesto viešosiose vietose taisyklių 8.6 punktu jei objektas statomas viešoje Savivaldybei ar valstybei nuosavybės teise priklausančioje teritorijoje jis turi būti perduotas savivaldybės nuosavybėn.

Viešoji įstaiga „Vakarų istorijos fondas“ kreipėsi į savivaldybę su prašymu neatlygintinai perimti Skulptūrą savivaldybės nuosavybėn

Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Savivaldybės pagal sandorius gali įgyti turtą savo nuosavybėn.

**3. Kokių rezultatų laukiama.**

Perėmus nurodytą turtą savivaldybei nuosavybės teise, bus užtikrintas tinkamas turto valdymas ir naudojimas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – savivaldybei perduodamas turtas.

Teikiame svarstyti šį sprendimo projektą.

PRIDEDAMA. 2017-10-18 VšĮ „Vakarų istorijos fondas“ rašto kopija, 15 lapų.

Turto skyriaus vedėjas Edvardas Simokaitis